ai4bharat/Pralekha huggingface dataset:
उप राष्ट्रपति सचिवालय
उपराष्ट्रपति ने तीन देशों गैबॉन, सेनेगल और क़तर दौरे की शुरुआत की
उपराष्ट्रपति की यह यात्रा भारत की ओर से गैबॉन और सेनेगल की पहली उच्च स्तरीय यात्रा होगी
कतर की यह यात्रा दोनों देशों के बीच राजनयिक संबंधों की 50वीं वर्षगांठ से पूर्व द्विपक्षीय संबंधों को बढ़ावा देगी
उपराष्ट्रपति श्री एम. वेंकैया नायडु ने आज तीन देशों गैबॉन, सेनेगल और क़तर के दौरे की शुरुआत की जो 30 मई से 7 जून 2022 तक चलेगी। उनके साथ स्वास्थ्य और परिवार कल्याण राज्य मंत्री डॉ. भारती प्रवीण पवार और तीन सांसद श्री सुशील कुमार मोदी , श्री विजय पाल सिंह तोमर  और श्री पी. रवींद्रनाथ  सहित एक उच्च स्तरीय प्रतिनिधिमंडल भी है। यह उम्मीद है कि तीनों देशों के साथ कई द्विपक्षीय दस्तावेजों के संबंध में अंतिम फैसला लिया जाएगा।
फोटो कैप्शन- उपराष्ट्रपति श्री एम. वेंकैया नायडु 30 मई, 2022 को नई दिल्ली से तीन देशों गैबॉन, सेनेगल और क़तर के दौरे के लिए विमान पर सवार होते हुए
हालांकि श्री नायडु की यह यात्रा इन तीनों देशों में किसी भी उपराष्ट्रपति की पहली यात्रा होगी लेकिन, यह यात्रा भारत की ओर से गैबॉन और सेनेगल की पहली उच्च स्तरीय यात्रा है। उनकी यात्रा से अफ्रीका के साथ भारत के जुड़ाव को गति मिलने की उम्मीद है। यह यात्रा अफ्रीकी महाद्वीप के लिए भारत की प्रतिबद्धता पर जोर देगी।
उपराष्ट्रपति की क़तर यात्रा काफी मायने रखती है क्योंकि दोनों देश राजनयिक संबंधों की स्थापना की 50वीं वर्षगांठ मनाने की तैयारी में हैं। इस यात्रा से देशों के बीच द्विपक्षीय संबंधों को और बढ़ावा मिलने की उम्मीद है।
श्री नायडु 30 मई से 01 जून 2022 तक गैबॉन दौरे पर रहेंगे। गैबॉन में वह गैबॉन के प्रधानमंत्री माननीय सुश्री रोज क्रिस्टियन ओसौका रापोंडा के साथ प्रतिनिधिमंडल स्तर की बातचीत करेंगे। उपराष्ट्रपति नायडु गैबॉन के राष्ट्रपति महामहिम श्री अली बोंगो ओंडिम्बा और अन्य गणमान्य व्यक्तियों से भी मिलेंगे। उम्मीद है कि वे गैबॉन में व्यापारिक समुदाय के साथ बातचीत करेंगे और वहां भारतीय प्रवासियों को भी संबोधित करेंगे।
उपराष्ट्रपति नायडु 1 से 3 जून तक सेनेगल की यात्रा पर रहेंगे। श्री नायडु सेनेगल के राष्ट्रपति महामहिम श्री मैकी सैल के साथ प्रतिनिधिमंडल स्तर की वार्ता करेंगे। श्री नायडु सेनेगल के नेशनल असेंबली के अध्यक्ष माननीय श्री मुस्तफा नियासे और अन्य गणमान्य हस्तियों से भी मिलेंगे। उल्लेखनीय है कि भारत और सेनेगल इस वर्ष राजनयिक संबंधों की स्थापना की 60वीं वर्षगांठ मना रहे हैं। उपराष्ट्रपति के एक व्यापार गोलमेज सम्मेलन में भाग लेने और भारतीय समुदाय को संबोधित करने की भी उम्मीद है।
दौरे के अंतिम चरण में 4 से 7 जून 2022 तक क़तर की यात्रा होगी। क़तर यात्रा के दौरान, श्री नायडु क़तर के डिप्टी अमीर, महामहिम शेख अब्दुल्ला बिन हमद अल थानी के साथ प्रतिनिधिमंडल स्तर की वार्ता करेंगे और द्विपक्षीय सहयोग की समीक्षा भी करेंगे। वह इस यात्रा के दौरान क़तर के कई अन्य गणमान्य व्यक्तियों से भी मुलाकात करेंगे और क़तर में एक व्यापार गोलमेज सम्मेलन को संबोधित करेंगे। उल्लेखनीय है कि क़तर ने पिछले दो वर्षों में विभिन्न भारतीय कंपनियों में 2 अरब अमेरिकी डॉलर से अधिक का निवेश किया है।
क़तर यात्रा के अंतिम दिन उपराष्ट्रपति की यात्रा के अवसर पर एक सामुदायिक स्वागत समारोह आयोजित किया जा रहा है, जहां वह क़तर में भारतीय समुदाय के लोगों को संबोधित करेंगे। भारत और कतर का लोगों से लोगों के बीच संपर्क का एक लंबा इतिहास है। क़तर में अभी अनुमानित रूप से 7,50,000 भारतीय प्रवासी हैं।
रक्षा मंत्रालय
37 छावनी अस्पताल 01 मई, 2022 से आयुर्वेद क्लीनिक शुरू करेंगे
व्यापक ग्राहकों को भारतीय पारंपरिक आयुर्वेद चिकित्सा पद्धति का लाभ प्रदान करने की दृष्टि से, रक्षा मंत्रालय ने 01 मई, 2022 से देश भर के 37 छावनी अस्पतालों में आयुर्वेद केंद्रों का संचालन करने का निर्णय लिया है।
रक्षा सचिव डॉ. अजय कुमार और आयुष मंत्रालय के सचिव वैद्य राकेश कोटेचा के बीच हाल ही में हुई उच्च स्तरीय बैठक में यह निर्णय लिया गया। इस कदम से छावनी के निवासियों, सशस्त्र बलों के कर्मियों, उनके परिवारों और इन अस्पतालों से स्वास्थ्य सेवाओं का लाभ उठाने वाले नागरिकों सहित आयुर्वेद के अच्छी तरह से स्थापित और समय-परीक्षणित उपचार उपलब्ध होंगे।
इस पहल का समर्थन करने के लिए, आयुष मंत्रालय इन 37 छावनी अस्पतालों को कुशल आयुष डॉक्टर और फार्मासिस्ट प्रदान कर रहा है। यह भी निर्णय लिया गया है कि इन 37 आयुर्वेद केंद्रों को कार्यात्मक बनाने के लिए रक्षा संपदा महानिदेशालय , रक्षा मंत्रालय और आयुष मंत्रालय के अधिकारी मिलकर काम करेंगे।
इन छावनी अस्पतालों की सूची नीचे दी जा रही है-
|
|
आयुर्वेद केंद्रों के संचालन के लिए छावनी परिषद के 37 अस्पतालों की सूची
|
|
1
|
|
आगरा
|
|
2
|
|
इलाहाबाद
|
|
3
|
|
बरेली
|
|
4
|
|
देहरादून
|
|
5
|
|
महू
|
|
6
|
|
पचमढ़ी
|
|
7
|
|
शाहजहांपुर
|
|
8
|
|
जबलपुर
|
|
9
|
|
बादामी बाग
|
|
10
|
|
बैरकपुर
|
|
11
|
|
अहमदाबाद
|
|
12
|
|
देहुरोड
|
|
13
|
|
खड़की
|
|
14
|
|
सिकंदराबाद
|
|
15
|
|
डगशाई
|
|
16
|
|
फिरोजपुर
|
|
17
|
|
जालंधर
|
|
18
|
|
जम्मू
|
|
19
|
|
जुतोघ
|
|
20
|
|
कसौली
|
|
21
|
|
खासयोल
|
|
22
|
|
सुबाथु
|
|
23
|
|
झांसी
|
|
24
|
|
बबीना
|
|
25
|
|
रुड़की
|
|
26
|
|
दानापुर
|
|
27
|
|
कैम्पटी
|
|
28
|
|
रानीखेत
|
|
29
|
|
लैंसडाउन
|
|
30
|
|
रामगढ़
|
|
31
|
|
मथुरा
|
|
32
|
|
बेलगाम
|
|
33
|
|
मोरार
|
|
34
|
|
वेलिंग्टन
|
|
35
|
|
अमृतसर
|
|
36
|
|
बकलोह
|
|
37
|
|
डलहौजी
वित्त मंत्रालय
दिल्ली सीमा शुल्क विभाग ने आईजीआई हवाई अड्डे पर 66 लाख रुपये से ज्यादा मूल्य की तस्करी की सिगरेट जब्त कीं
दिल्ली सीमा शुल्क विभाग, आईजीआई हवाई अड्डा ने कोविड-19 के चलते अभी तक दुबई में फंसे 13 भारतीय यात्रियों द्वारा 23 जुलाई, 2020 को बिना सचित्र चेतावनी वाली विदेशी सिगरेटों  की तस्करी किए जाने का मामला दर्ज किया है। यात्री उड़ान संख्या ईके-510 के माध्यम से दुबई से दिल्ली की यात्रा कर रहे थे और यह उड़ान 23.07.2020 को सुबह 9.05 बजे टी-3, इंदिरा गांधी अंतरराष्ट्रीय हवाई अड्डा, नई दिल्ली पर पहुंची थी। इनमें से 13 भारतीय यात्रियों को ग्रीन चैनल पार करने के बाद पकड़ लिया गया था।
पकड़ी गईं सिगरेट को सीमा शुल्क अधिनियम, 1962 की धारा 110 के अंतर्गत जब्त कर लिया गया है। जब्त किए गए सामान का कुल मूल्य 66,60,000 रुपये  है।
13 भारतीय यात्रियों को सीमा शुल्क अधिनियम, 1962 की धारा 104 के तहत गिरफ्तार कर लिया गया है। आगे की जांच अभी चल रही है।
प्रधानमंत्री कार्यालय
प्रधानमंत्री ने क्रिसमस के अवसर पर लोगों को बधाई दी
प्रधानमंत्री श्री नरेन्द्र मोदी ने क्रिसमस के अवसर पर लोगों को बधाई दी है और प्रभु ईसा मसीह के नेक विचारों को याद किया है।
प्रधानमंत्री ने एक ट्वीट में कहा;
"मेरी क्रिसमस! यह विशेष दिन हमारे समाज में सद्भाव और उल्लास के उत्साह को आगे बढ़ाए। हम प्रभु ईसा मसीह के नेक विचारों को याद करें और समाज की सेवा पर जोर दें।"
प्रधानमंत्री कार्यालय
प्रधानमंत्री श्री नरेन्द्र मोदी ने ‘चंद्रशेखर-द लास्ट आइकन ऑफ आइडियोलॉजिकल पॉलिटिक्स’ पुस्तक का विमोचन किया
प्रधानमंत्री श्री नरेन्द्र मोदी ने आज ‘चंद्रशेखर- द लास्ट आइकन ऑफ आइडियोलॉजिकल पॉलिटिक्स' पुस्तक का विमोचन किया। इस पुस्तक की रचना राज्यसभा के उपसभापति श्री हरिवंश और श्री रवि दत्त बाजपेयी ने की है। पुस्तक विमोचन समारोह का आयोजन बालयोगी ऑडिटोरियम, संसद पुस्तकालय भवन में किया गया।
प्रधानमंत्री ने पुस्तक की प्रथम प्रति उपराष्ट्रपति श्री एम.वेंकैया नायडू को भेंट की।
इस अवसर पर प्रधानमंत्री ने कहा कि आज के राजनीतिक संदर्भ में यह उल्लेखनीय है कि निधन के लगभग 12 वर्ष बाद भी पूर्व प्रधानमंत्री चंद्रशेखरजी के विचार हमारा मार्गदर्शन करते हैं और हमेशा की तरह जीवंत हैं।
श्री हरिवंश को इस पुस्तक की रचना करने के लिए बधाई देते हुए प्रधानमंत्री ने श्री चंद्रशेखर के साथ जुड़ी कुछ यादें और उनके साथ हुई अपनी बातचीत के किस्से साझा किये।
उन्होंने स्मरण करते हुए कहा कि वे पहली बार 1977 में चन्द्रशेखरजी से मिले। वे पूर्व उपराष्ट्रपति भैरोंसिंह शेखावत के साथ यात्रा कर रहे थे और दिल्ली एयरपोर्ट पर श्री चन्द्रशेखऱ से मिले। उन्होंने कहा कि दोनों राजनेताओं के बीच राजनीतिक विचारधारा में अंतर होने के बावजूद नजदीकी संबंध था।
प्रधानमंत्री ने याद करते हुए कहा कि श्री चन्द्रशेखरजी श्री अटल बिहारी वाजपेयी को गुरूजी कहकर संबोधित करते थे। उन्होंने चन्द्रशेखरजी के बारे में कहा कि वे एक सिद्धांत वाले व्यक्ति थे जिन्होंने अपने समय की मजबूत राजनीतिक पार्टी का विरोध करने में भी हिचकिचाहट नहीं दिखाई, क्योंकि वे कुछ मामलों पर उस राजनीतिक पार्टी से असहमत थे।
प्रधानमंत्री ने कहा कि मोहन धारियाजी और जॉर्ज फर्नांडिस जैसे राजनीतिक नेता चन्द्रशेखरजी का बहुत सम्मान करते थे।
श्री नरेन्द्र मोदी ने चन्द्रशेखरजी के साथ अपनी अंतिम मुलाकात का स्मरण किया। उन्होंने कहा कि पूर्व प्रधानमंत्री बीमार थे और उन्होंने टेलीफोन पर मुझे मुलाकात करने का आमंत्रण दिया। उस बातचीत में चन्द्रशेखरजी ने गुजरात के विकास के बारे में पूछताछ की और कई राष्ट्रीय मुद्दों पर अपने विचार साझा किए।
प्रधानमंत्री ने उनके विचारों की स्पष्टता, लोगों के लिए प्रतिबद्धता तथा लोकतांत्रिक सिद्धांतों के प्रति समर्पण की सराहना की।
प्रधानमंत्री श्री नरेन्द्र मोदी ने किसानों, गरीबों और हाशिये पर पड़े लोगों के लिए श्री चंद्रशेखर जी द्वारा की गई ऐतिहासिक ‘पदयात्रा’ को भी स्मरण किया। प्रधानमंत्री श्री नरेन्द्र मोदी ने कहा कि यह दुर्भाग्यपूर्ण है कि हम उस समय उन्हें वह सम्मान नहीं दे पाए जिसके वे हकदार थे।
प्रधानमंत्री ने कहा कि ऐसे लोगों की एक चौकड़ी है जिन्होंने डॉ. अंबेडकर और सरदार पटेल सहित कुछ महान भारतीय नेताओं की प्रतिकूल छवि बनाने की कोशिश की है। उन्होंने विशेष जोर देते हुए कहा कि सभी पूर्व प्रधानमंत्रियों का एक संग्रहालय दिल्ली में बनाया जाएगा। उन्होंने पूर्व प्रधानमंत्रियों के परिजनों से इन प्रधानमंत्रियों के जीवन एवं उत्कृष्ट कार्यों के विभिन्न पहलुओं को साझा करने का अनुरोध किया। उन्होंने कहा कि देश को राजनीतिक अस्पृश्यता से परे एक नई राजनीतिक संस्कृति की जरूरत है।
लोकसभा अध्यक्ष श्री ओम बिरला, राज्यसभा के उपसभापति श्री हरिवंश एवं राज्यसभा में विपक्ष के नेता श्री गुलाम नबी आजाद इस अवसर पर उपस्थित थे और उन्होंने भी उपस्थित लोगों को संबोधित किया।
वित्त मंत्रालय
वित्त वर्ष 2020-21 के लिए अनंतिम प्रत्यक्ष कर संग्रह में लगभग 5 प्रतिशत की वृद्धि दर्ज की गयी है
शुद्ध प्रत्यक्ष कर संग्रह; वित्त वर्ष 2020-21 के 9.05 लाख करोड़ रुपये के प्रत्यक्ष कर संशोधित अनुमान का 104.46 प्रतिशत रहा है
वित्त वर्ष 2020-21 के लिए अग्रिम कर संग्रह 4.95 लाख करोड़ रुपये रहा, जो लगभग 6.7 प्रतिशत की वृद्धि दर्शाता है
अर्थव्यवस्था पर कोविड-19 महामारी के कारण अंतर्निहित चुनौतियों के बावजूद वित्त वर्ष 2020-21 के लिए शुद्ध प्रत्यक्ष कर संग्रह में वृद्धि दर्ज की गयी है
वित्त वर्ष 2020-21 के दौरान रिफंड के रूप में 2.61 लाख करोड़ रुपये जारी किए गए हैं
वित्त वर्ष 2020-21 के लिए प्रत्यक्ष कर संग्रह के अनंतिम आंकड़े बताते हैं कि शुद्ध संग्रह 9.45 लाख करोड़ रुपये रहा है। शुद्ध प्रत्यक्ष कर संग्रह में निगम कर  के रूप में 4.57 लाख करोड़ रुपये और सुरक्षा लेन-देन टैक्स  समेत व्यक्तिगत आयकर  के रूप में 4.88 लाख करोड़ रुपये शामिल हैं। शुद्ध प्रत्यक्ष कर संग्रह; वित्त वर्ष 2020-21 के 9.05 लाख करोड़ रुपये के प्रत्यक्ष कर संशोधित अनुमान का 104.46 प्रतिशत रहा है।
प्रत्यक्ष करों का सकल संग्रह  वित्त वर्ष 2020-21 के लिए 12.06 लाख करोड़ रुपये रहा है। इसमें निगम कर  के रूप में 6.31 लाख करोड़ रुपये और सुरक्षा लेन-देन टैक्स  समेत व्यक्तिगत आयकर  के रूप में 5.75 लाख करोड़ रुपये; अग्रिम कर के रूप में 4.95 लाख करोड़ रुपये; स्रोत पर टैक्स कटौती  के रूप में 5.45 लाख करोड़ रुपये; स्व-मूल्यांकन कर के रूप में 1.07 लाख करोड़ रुपये; नियमित मूल्यांकन कर के रूप में 42,372 करोड़ रुपये; लाभांश वितरण कर के रूप में 13,237 करोड़ रुपये तथा अन्य छोटे मदों के तहत कर के रूप में 2,612 करोड़ रुपये शामिल हैं।
एक बेहद चुनौतीपूर्ण वर्ष के बावजूद, वित्त वर्ष 2020-21 के लिए अग्रिम कर संग्रह 4.95 लाख करोड़ रुपये रहा है और इसमें पिछले वित्त वर्ष के 4.64 लाख करोड़ रुपये के अग्रिम कर संग्रह की तुलना में लगभग 6.7 प्रतिशत की वृद्धि दर्ज की गयी है।
वित्त वर्ष 2020-21 के दौरान रिफंड के रूप में 2.61 लाख करोड़ रुपये जारी किए गए हैं, जबकि वित्त वर्ष 2019-20 में रिफंड के रूप में 1.83 लाख करोड़ रुपये जारी किये गए थे। इस प्रकार, रिफंड के मद में भी पिछले वित्त वर्ष के मुकाबले लगभग 42.1 प्रतिशत की वृद्धि हुई है।
उपरोक्त आंकड़े अभी तक अनंतिम हैं और संग्रह के अंतिम आंकड़ों की तुलना के बाद बदलाव इनमें हो सकते हैं।
एमजी/एएम/जेके/डीवी
(Visitor Counter : 371
नागरिक उड्डयन मंत्रालय
श्री ज्योतिरादित्य एम सिंधिया ने गुवाहाटी-पुणे के बीच पहली सीधी उड़ान सेवा का उद्घाटन किया
गुवाहाटी एयरपोर्ट के बड़े पैमाने पर विस्तार की योजना के तहत टर्मिनल की क्षमता 50लाख यात्री प्रति वर्ष से बढ़ाकर 1.2 करोड़ यात्री की जाएगीः श्री सिंधिया
पूर्वी भारत को देश के बाकी हिस्से से जोड़ने के प्रयास के तहत केंद्रीय नागरिक उड्डयन मंत्री
श्री ज्योतिरादित्य एम सिंधिया तथा नागरिक उड्डयन राज्यमंत्री जनरल डॉ. वी.के. सिंह  ने असम के गुवाहाटी से महाराष्ट्र के पुणे मार्ग पर इंडिगो एयरलाइंस की पहली सीधी उड़ान को झंडी दिखाकर कल रवाना किया। इस अवसर पर आयोजित कार्यक्रम में असम सरकार के परिवहन, उद्योग एवं वाणिज्य, कुशलता विकास, अल्पसंख्यक कल्याण मंत्री श्री चंद्रमोहन पटवारी, लोकसभा सदस्य श्रीमती क्वीन ओजा और राज्यसभा सदस्य श्री भुवनेश्वर कालिता गुवाहाटी से तथा लोकसभा सदस्य श्री गिरीश बालचंद्र बापट पुणे से वर्चुअल तौर पर उपस्थित रहे।
उड़ान की शुरुआत करते हुए श्री सिंधिया ने कहा, “मैं इस महत्वपूर्ण अवसर पर पूर्वोत्तर भारत के सबसे बड़े शहर गुवाहाटी में अपनी मौजूदगी को लेकर बहुत आनंदित हूं, जोकि पूर्वोत्तर का गेटवे भी कहलाता है। गुवाहाटी का महत्व सिर्फ पूर्वोत्तर भारत तक, भारत तक या पूरे विश्व तक ही सीमित नहीं है, बल्कि गुवाहाटी शहर का जिक्र हमारे प्राचीन ग्रथों में भी मिलता है। आज के समय में गुवाहाटी मंदिरों का शहर कहलाता है, जहां कामाख्या मंदिर, नवग्रह मंदिर, उमानंद मंदिर और ऐसे ही कई और मंदिर हैं। इसके साथ ही यह शहर देश का सबसे बड़ा चाय बाजार है। मुझे यह बताते हुए बहुत हर्ष हो रहा है कि देश का 55 प्रतिशत चाय निर्यात अकेले गुवाहाटी से होता है। इसके अलावा गुवाहाटी में बहुत से तेल शोधक कारखाने और आईआईटी, टिस जैसे कई शिक्षण संस्थान भी हैं।”
मंत्री ने कहा, “गुवाहाटी 885 उड़ानों के साथ देश के 24 शहरों से जुड़ा हुआ है। हम गुवाहाटी हवाई अड्डे की एक व्यापक विस्तार एवं उन्नयन योजना लागू कर रहे हैं, जिसके जरिए इसके टर्मिनल की यात्री क्षमता को प्रतिवर्ष 50 लाख से बढ़ाकर 1 करोड़ 20 लाख किया जाएगा और यह कार्य असम तथा गुवाहाटी में उपलब्ध अवसरों को देखते हुए किया जाएगा। इस परियोजना पर 1,232 करोड़ रुपए का खर्च आएगा, जिसे केंद्र सरकार वहन करेगी।”
इस मार्ग पर उड़ान परिचालन शुरू होने से गुवाहाटी और उसके आसपास रहने वाले लोगों को और साथ ही पुणे से यहां आने वाले यात्रियों को दोनों शहरों के बीच अबाधित आवागमन की सुविधा मिलेगी। अभी तक सीधी उड़ान सेवा नहीं होने की वजह से लोगों को सड़क या रेल मार्ग से 45 घंटे से अधिक का सफर तय करना पड़ता था। अब इन लोगों को दोनों शहरों के बीच नई उडान सेवा शुरू होने से सिर्फ 3 घंटे 15 मिनट का सफर तय करना होगा। पुणे और गुवाहाटी के बीच इस नई उड़ान सेवा शुरू होने के बाद लोगों को हवाई संपर्क के बहुत से विकल्प मिलेंगे और इससे क्षेत्र के व्यापार, वाणिज्य और पर्यटन को बढ़ावा मिलेगा और इन दोनों क्षेत्रों के बीच आर्थिक गतिविधियां बढ़ेंगी।
स्वास्थ्य एवं परिवार कल्याण मंत्रालय
कोविड-19 टीकाकरण अपडेट- 385वां दिन
भारत का समग्र टीकाकरण कवरेज 169 करोड़ के निकट पहुंचा
आज शाम 7 बजे तक टीके की 42 लाख से ज्यादा खुराक दी गई
भारत का कोविड-19 टीकाकरण कवरेज आज 169 करोड़  के निकट पहुंच गया। आज शाम 7 बजे तक 42 लाख  से ज्यादा टीके की खुराक दी गई। कोविड टीकाकरण के तहत चिन्हित श्रेणियों के लाभार्थियों के लिए 'प्रीकॉशन डोज' लगाने के अभियान के तहत अब तक पात्र आयु समूह को 1.43 करोड़ से अधिक खुराक दी गई हैं। देर रात में दिनभर की अंतिम रिपोर्ट आने पर दैनिक टीकाकरण संख्या में वृद्धि होने की संभावना है।
जनसंख्या प्राथमिकता समूहों के आधार पर टीके की खुराक का समग्र कवरेज इस प्रकार है:
|
|
टीके की खुराक का समग्र कवरेज
|
|
एचसीडब्ल्यू
|
|
पहली खुराक
|
|
10397256
|
|
दूसरी खुराक
|
|
9895025
|
|
प्रीकॉशन डोज
|
|
3603939
|
|
एफएलडब्ल्यू
|
|
पहली खुराक
|
|
18400467
|
|
दूसरी खुराक
|
|
17302261
|
|
प्रीकॉशन डोज
|
|
4576725
|
|
आयु वर्ग 15-18 वर्ष
|
|
पहली खुराक
|
|
48766821
|
||
|
दूसरी खुराक
|
|
4502331
|
|
आयु वर्ग 18-44 वर्ष
|
|
पहली खुराक
|
|
543976172
|
|
दूसरी खुराक
|
|
413897292
|
|
आयु वर्ग 45-59 वर्ष
|
|
पहली खुराक
|
|
200832252
|
|
दूसरी खुराक
|
|
173528926
|
|
60 वर्ष से अधिक
|
|
पहली खुराक
|
|
125265634
|
|
दूसरी खुराक
|
|
108109368
|
|
प्रीकॉशन डोज
|
|
6183820
|
|
कुल दी गई पहली खुराक
|
|
947638602
|
|
कुल दी गई दूसरी खुराक
|
|
727235203
|
|
प्रीकॉशन डोज
|
|
14364484
|
|
कुल
|
|
1689238289
जनसंख्या प्राथमिकता समूहों के आधार टीकाकरण अभियान में आज की उपलब्धि कुछ इस प्रकार है:
|
|
दिनांक: 4 फरवरी, 2022 
|
|
एचसीडब्ल्यू
|
|
पहली खुराक
|
|
261
|
|
दूसरी खुराक
|
|
3557
|
|
प्रीकॉशन डोज
|
|
40599
|
|
एफएलडब्ल्यू
|
|
पहली खुराक
|
|
943
|
|
दूसरी खुराक
|
|
9136
|
|
प्रीकॉशन डोज
|
|
174574
|
|
आयु वर्ग 15-18 वर्ष
|
|
पहली खुराक
|
|
393168
|
||
|
दूसरी खुराक
|
|
972762
|
|
आयु वर्ग 18-44 वर्ष
|
|
पहली खुराक
|
|
470007
|
|
दूसरी खुराक
|
|
1350088
|
|
आयु वर्ग 45-59 वर्ष
|
|
पहली खुराक
|
|
85917
|
|
दूसरी खुराक
|
|
313381
|
|
60 वर्ष से अधिक
|
|
पहली खुराक
|
|
59985
|
|
दूसरी खुराक
|
|
186328
|
|
प्रीकॉशन डोज
|
|
234436
|
|
कुल दी गई पहली खुराक
|
|
1010281
|
|
कुल दी गई दूसरी खुराक
|
|
2835252
|
|
प्रीकॉशन डोज
|
|
449609
|
|
कुल
|
|
4295152
देश के सबसे जोखिम वाले जनसंख्या समूहों को कोविड-19 से बचाने के एक उपाय के रूप में चल रहे टीकाकरण अभियान की नियमित रूप से समीक्षा और उच्चतम स्तर पर निगरानी की जाती है।
गृह मंत्रालय
मालदीव गणराज्य के गृह मंत्री ने श्री अमित शाह से आज दिल्ली में की मुलाकात
केंद्रीय गृह मंत्री श्री अमित शाह की आज नई दिल्ली में, भारत के दौरे पर आए मालदीव के गृह मंत्री श्री शेख इमरान अब्दुल्ला से मुलाकात हुई।
बैठक के दौरान दोनों पक्षों ने सुरक्षा और विधि प्रवर्तन सहयोग के क्षेत्र में परस्पर हित से जुड़े मुद्दों पर चर्चा की। भारत – मालदीव के बीच मजबूत होती भागीदारी का स्वागत करते हुए, दोनो मंत्रियों ने भारत और मालदीव के बीच बढ़ते हुए द्विपक्षीय सहयोग और पुलिस व्यवस्था एवं विधि प्रवर्तन, आतंकवाद-रोध, कट्टरवाद-रोध और संगठित अपराध जिसमें मादक पदार्थों की तस्करी शामिल है, तथा क्षमता संवर्धन सहित विविध क्षेत्रों में सहयोग का स्वागत किया।
इस बैठक में मालदीव के गृह राज्य मंत्री, केंद्रीय गृह सचिव और दोनों पक्षों की ओर से वरिष्ठ अधिकारियों ने भाग लिया। मालदीव के गृह मंत्री के नेतृत्व में शिष्टमंडल ने महानिदेशक एनआईए, निदेशक एनसीबी, महानिदेशक सीबीआई और निदेशक ईडी से भी मुलाकात की। दिल्ली आने से पूर्व, शिष्टमंडल ने हैदराबाद स्थित सरदार वल्लभभाई पटेल राष्ट्रिय पुलिस अकादमी  और गांधी नगर स्थित गुजरात फोरेंसिक साइनसेज़ युनिवेर्सिटी  का भी दौरा किया ।
विज्ञान एवं प्रौद्योगिकी मंत्रालय
'विद्वतापूर्ण प्रकाशनों को लेकर व्यावहारिक प्रशिक्षण’ पर राष्ट्रीय कार्यशाला का छठा दिन
सीएसआईआर-नेशनल इंस्टीट्यूट ऑफ साइंस कम्युनिकेशन एंड पॉलिसी रिसर्च , नई दिल्ली का रिसर्च जर्नल डिवीजन त्वरित विज्ञान कार्यशाला योजना के अंतर्गत ’विद्वतापूर्ण प्रकाशनों को लेकर व्यावहारिक प्रशिक्षण’ पर 12-18 मई के दौरान विज्ञान और इंजीनियरिंग अनुसंधान बोर्ड , विज्ञान और प्रौद्योगिकी विभाग , भारत सरकार द्वारा प्रायोजित एक सप्ताह की राष्ट्रीय कार्यशाला का आयोजन कर रहा है।
'कार्यशाला' के छठे दिन श्री हसन जावेद खान, मुख्य वैज्ञानिक और संपादक, विज्ञान रिपोर्टर और सीएसआईआर-न्यूजलेटर, सीएसआईआर-एनआईएससीपीआर द्वारा विज्ञान को लोकप्रिय बनाने के लिए सत्र आयोजित किए गए। उनके द्वारा दो व्याख्यान दिए गए:  "संचार विज्ञान: एक जिम्मेदारी और चुनौती" और  "प्रभावी विज्ञान लेखन साझाकरण और संचारण"। प्रख्यात वक्ता के व्याख्यान से छात्रों को ज्ञान और समझ की प्राप्ति हुई।
अपने पहले व्याख्यान में श्री खान ने लोगों को विज्ञान को लोकप्रिय बनाने के बारे में विस्तार से बताया। उन्होंने लोकप्रिय विज्ञान लेखन की बारीकियों के बारे में भी समझाया। उन्होंने प्रतिभागियों को लोगों के लिए प्रभावी रूप से लिखने के लिए चेकप्वांइट्स के बारे में भी बताया, जिसमें उन्होंने ऐसे लेखन पर बल दिया जो सरल हो और आसानी से समझा जा सके। उन्होंने संशोधित दिशानिर्देशों के आधार पर साइंटिफिक सोशल रिस्पांसबिलिटी  पर चर्चा की और महत्वपूर्ण बिंदुओं के बारे में विस्तार से बताया जिसे लिखते समय ध्यान में रखना आवश्यक है।
अगले सत्र में, श्री हसन जावेद खान ने "प्रभावी विज्ञान लेखन साझाकरण और संचारण" विषय पर एक व्याख्यान दिया। लोकप्रिय विज्ञान लेख को लिखने के महत्व के संदर्भ में चर्चा करते हुए, श्री खान ने कहा कि लोकप्रिय विज्ञान लेख वैज्ञानिक दुनिया में आपकी मौजूदगी को बढ़ावा देते हैं।
साइंटिफिक सोशल रिस्पांसबिलिटी के संदर्भ में बात करते हुए, उन्होंने विज्ञान और प्रौद्योगिकी विभाग  द्वारा हाल ही में विज्ञान और समाज के लिंक को मजबूती प्रदान करने के लिए जारी किए गए दिशानिर्देशों पर प्रकाश डाला।
प्रस्तुति के बाद कार्यशाला के प्रतिभागियों के साथ एक संवादपरक सत्र का आयोजन किया गया। डॉ एनके प्रसन्ना और श्री हसन जावेद खान द्वारा प्रतिभागियों के लिए प्रशिक्षण असाइनमेंट के साथ इस पूरे सत्र का समापन हुआ। वरिष्ठ वैज्ञानिक श्रीमती मजूमदार और डॉ एन के प्रसन्ना ने तीनों सत्रों का संचालन सुचारू रूप से किया।
श्रम और रोजगार मंत्रालय
औद्योगिक श्रमिकों के लिए उपभोक्ता मूल्य सूचकांक  - जनवरी, 2019
औद्योगिक श्रमिकों के लिए अखिल भारतीय उपभोक्ता मूल्य सूचकांक  जनवरी 2019 में 6 अंक बढ़कर 307 अंक के स्तर पर आ गया। एक माह में हुए परिवर्तन के आधार पर सीपीआई-आईडब्ल्यू में दिसम्बर, 2018 से लेकर जनवरी, 2019 तक की अवधि के दौरान 1.99 प्रतिशत की वृद्धि दर्ज की गई, जबकि पिछले वर्ष की समान अवधि के दौरान इसमें 0.70 प्रतिशत की वृद्धि देखने को मिली थी।
मौजूदा सूचकांक में सर्वाधिक वृद्धि आवासीय समूह के कारण आई है जिसने कुल परिवर्तन में 5.16 प्रतिशत का योगदान दिया है। विभिन्न वस्तुओं  के आधार पर चावल, अरहर दाल, ताजा मछली, बकरे का मांस, नारियल तेल, भिंडी, टमाटर, फूल/फूलों की माला आदि सूचकांक में वृद्धि के कारक हैं, लेकिन प्याज, बैंगन, गोभी, गाजर, फूल गोभी, फली, लौकी, रसाई गैस, बिजली शुल्क आदि ने सूचकांक को नियंत्रित किया, जिसके फलस्वरूप सूचकांक में नीचे का दबाव देखा गया।
मासिक सीपीआई-आईडब्ल्यू द्वारा मापी जाने वाली महंगाई दर पर वार्षिक आधार पर गौर करने से पता चलता है कि यह जनवरी, 2019 में 6.60 प्रतिशत रही, जो इससे पिछले महीने 5.24 प्रतिशत और पिछले साल के समान महीने में 5.11 प्रतिशत थी। इसी तरह खाद्य महंगाई दर 0.97 प्रतिशत रही, जबकि यह पिछले महीने 0.96 प्रतिशत और पिछले वर्ष के समान महीने में 3.36 प्रतिशत थी।
केन्द्रीय स्तर पर नागपुर में सर्वाधिक 21 अंकों की वृद्धि दर्ज की। इसके बाद नासिक  अमृतसर, किलोन, झरिया  तथा जयपुर  ने अधिकतम वृद्धि दर्ज की। इसी तरह तीन केन्द्रों में 11 अंकों, 7 केन्द्रों में 10 अंकों, 3 केन्द्रों में 9 अंकों, 5 केन्द्रों में 8 अंकों, 9 केन्द्रों में 6 अंकों, 6 केन्द्रों में 5 अंकों, 7 केन्द्रों में 4 अंकों, 7 केन्द्रों में 3 अंकों, 7 केन्द्रों में 2 अंकों तथा 6 केन्द्रों में 1 अंक की वृद्धि देखी गई। 4 केन्द्रों में 2 अंकों की गिरावट तथा 2 केन्द्रों में 1 अंक की गिरावट देखी गई। शेष 4 केन्द्रों में सूचकांक स्थिर रहे।
35 केन्द्रों में सूचकांक दरअसल अखिल भारतीय सूचकांक से ज्यादा रहे हैं, जबकि 42 केन्द्रों में सूचकांक राष्ट्रीय औसत से कम रहे हैं। राउरकेला केन्द्र का सूचकांक अखिल भारतीय सूचकांक के बराबर रहा।
आरकेमीणा/एएम/एजी/एसएस-
(Visitor Counter : 1340
प्रधानमंत्री कार्यालय
प्रधानमंत्री के स्वतंत्रता दिवस के व्याख्यान में सम्मिलित करने के लिये विचार और सुझाव आमंत्रित
माय-गव  ने जनता से उनके विचार और सुझाव मांगे हैं, जिन्हें इस बार के स्वतंत्रता दिवस पर प्रधानमंत्री के व्याख्यान में शामिल किया जा सके।
प्रधानमंत्री कार्यालय ने माय-गव की पोस्ट को टैग करते हुये ट्वीट किया हैः
“लाल किले की प्राचीरों से आपके विचार और सुझाव गुंजायमान होंगे।
प्रधानमंत्री @narendramodi के 15 अगस्त के व्याख्यान में शामिल करने के लिये आपके क्या विचार और सुझाव हैं? अपने विचारों-सुझावों को @mygovindia पर साझा करें।”
एमजी/एएम/एकेपी
(
प्रधानमंत्री कार्यालय
प्रधानमंत्री ने सेवानिवृत्त राज्यसभा सदस्यों को विदाई दी
"अनुभवी सदस्यों के सेवानिवृत्त होने से सदन को नुकसान होता है"
"सदन पूरे देश की संवेदनाओं, भावनाओं, व्यथा और उत्साह को दर्शाता है"
प्रधानमंत्री श्री नरेन्द्र मोदी ने आज राज्यसभा के सभी सेवानिवृत्त सदस्यों के योगदान की सराहना करते हुए उनके उज्ज्वल भविष्य की कामना की। प्रधानमंत्री ने सेवानिवृत्त होने वाले सदस्यों के अनुभवों साझा करते हुए कहा कि उनके जाने से शेष सदस्यों की जिम्मेदारी बढ़ जाती है, क्योंकि उन्हें निवर्तमान सदस्यों के कर्तव्यों का निर्वहन करना होता है।
प्रधानमंत्री ने कहा कि सदन पूरे देश की संवेदनाओं, भावनाओं, व्यथा और उत्साह को दर्शाता है। श्री मोदी ने कहा कि वास्तविकता यह है कि एक सदस्य के रूप में हम सदन में बहुत योगदान करते हैं लेकिन यह भी सत्य है कि सदन हमें बहुत कुछ देता है क्योंकि सदन हर दिन भारत के विभिन्न स्वरूपों से युक्त समाज की वर्तमान व्यवस्थाओं को समझने का अवसर देता है।
प्रधानमंत्री ने कहा कि हो सकता है कि कुछ सदस्य सदन से सेवानिवृत्त हो रहे हों लेकिन वे अपने समृद्ध अनुभव को अपने साथ देश के कोने-कोने तक ले जाएंगे।
प्रधानमंत्री ने यह भी सुझाव दिया कि सदस्यों को अपनी यादों को भावी पीढ़ियों के लिए उपयोगी संदर्भ के रूप में कलमबद्ध करना चाहिए। उन्होंने कहा कि सदस्य देश की दिशा को आकार देते हैं और इसे प्रभावित भी करते हैं, उनके संस्मरणों का उपयोग संस्थागत तरीके से देश के विकास के लिए किया जा सकता है।
प्रधानमंत्री ने सेवानिवृत्त होने वाले सदस्यों से आजादी का अमृत महोत्सव के उत्सव में लोगों को प्रेरित करने का अनुरोध किया।
कार्मिक, लोक शिकायत एवं पेंशन मंत्रालय
श्री जितेन्द्र सिंह ने कार्मिक, लोक शिकायत एवं पेंशन राज्य मंत्री के रूप में कार्यभार संभाला
श्री जितेन्द्र सिंह ने आज नई दिल्ली में कार्मिक, लोक शिकायत एवं पेंशन राज्य मंत्री के रूप में पदभार ग्रहण किया।
इस अवसर पर प्रशासनिक सुधार एवं लोक शिकायत  व पेंशन विभाग के सचिव श्री के. वी. इयपन और मंत्रालय के वरिष्ठ अधिकारी उपस्थित थे। मंत्री महोदय को मंत्रालय के वरिष्ठ अधिकारियों ने मंत्रालय की संक्षिप्त जानकारी दी।